
פסטיבל פליציה בלומנטל למוסיקה ה 24. אביב 2022
100 מוזיקאים מהארץ והעולם, 10 תזמורות והרכבים, 14 אירועים וקונצרטים
נוסד על ידי אנט סלין
ימים שני-שבת, 21-26 מרץ 2022 
מוזיאון תל אביב לאמנות   
 מחיר: 150-80 ₪ לפרטים וכרטיסים :  fbmc.co.il טל. 03-6201185

פסטיבל פליציה בלומנטל חוזר במתכונת מורחבת וחגיגית בחודש מרץ 2022. בפסטיבל הפעם מסע מן המזרח למערב, כמו-גם מסע בין הזמנים המוקדמים יותר לעכשוויים יותר, שיוצרים יחד עושר של מרקמים מוזיקליים. הפסטיבל חוזר ומארח אמנים מעולים מהארץ ומהעולם ומייצר חיבורים מרתקים בין אמנים מתחומי מוסיקה שונים שיספקו לקהל שבוע של בריחה תרבותית למחוזות מוסיקליים אקזוטיים מקרוב ומרחוב.

פסטיבל פליציה בלומנטל למוסיקה גאה לארח לראשונה בתל אביב את תזמורת קאמרטה ג'נבה משווייץ בניצוח דויד גריילסאמר לתכנית שנעה בין מוסיקה קלאסית לג'אז בכיכובם של המוסיקאים המעולים: הסקסופוניסט אמיל פריזיאן, המתופף זיו רביץ והחלילן רועי אמוץ. 
מרחבי העולם יגיעו גם הרכב הבארוק הפורטוגלי אנסמבל לודוביצ'ה בהובלתו של פרננדו מיגל ז'אלוטו, שיחבור לאנסמבל מצו הישראלי ויגישו יחדיו תכנית מרתקת שמתחקה אחר מקורות מוסיקת הפאדו בהיסטוריה המוסיקלית של פורטוגל. מוסיקה מהבארוק תעמוד במרכז 'רסיטל לוויולה דה גמבה וצ'מבלו' בנגינת מירנה הרצוג, ואחד מגדולי נגני הצ'מבלו בעולם, מהאן אספהני. אספהאני ישתתף גם בתכנית מיוחדת ובה פרלודים ופוגות מתוך הקובץ 'הפסנתר המושווה' מאת י.ס. באך בו שלושה נגני מקלדת ינגנו בשלוש מקלדות שונות: אספהאני בצ'מבלו, צבי מניקר בפסנתר פטישים ורוברט מרקהם בפסנתר מודרני. 
הפסטיבל יתן במה השנה לקלאסיקות ממזרח וממערב: מן המזרח תגיע תזמורת פירקת איל נור עם הזמרים ג'יאנה נאדאף ואריאל כהן לתכנית נוסטלגית ובה שירים שכיכבו בסרטי קולנוע מצריים משנות ה-40 ועד לשנות ה-70. אנסמבל שש-בש יעלה מופע בו יחבר בין מוסיקה מהמזרח ליצירות מערביות, קלאסיות ופופולאריות ואילו הגיטריסט נדב לב יחבר בין עבר להווה בתכנית שתתפרס על פני 300 שנים של מוסיקה. מזרחה עוד יותר יגיע הפסטיבל עד ליפן – ההרכב טאיקו לייף ישראל, שמתמחה בתיפוף זן יפני, יעלה שני מופעים אנרגטיים במיוחד, כשהאחד מיועד לכל המשפחה. 
רביעיית המיתרים שטרן הצעירה, בחשיפה ראשונה לקהל הרחב תעלה תכנית רומנטית ובה 'המוות והעלמה' מאת שוברט לצד רביעיית המיתרים הרביעית של שוסטקוביץ' ואנסמבל סיב, לסקסופון, גיטרה חשמלית וצ'לו, יעלו תוכנית של מוסיקה בת זמננו מרחבי העולם וגם מישראל. לאור ההצלחה העצומה מהפסטיבל שהתקיים באוגוסט, ולדרישת הקהל, הפסטיבל מחזיר את אנסמבל טרמולו וזמרי ססיליה למופע "מחווה לסטיב רייך" במרכזו היצירה מוסיקה ל-18 כלים. 
הפסטיבל מציע אירועים משלימים לחוויה המוסיקלית הכוללים סיור מודרך באוסף מיזנה בלומנטל וסרט על חייה של אנט מיזנה, מייסדת הפסטיבל וביתה של הפסנתרנית פליציה בלומנטל. 

הפסטיבל מתקיים במוזיאון תל אביב לאמנות שבמרכז העיר ומציע את האירועים במחירים שווים לכל נפש מתוך כוונה להיות זמין ונגיש לקהל רחב. התכנית המגוונת מציעה מענה לכל טעם והעדפה מוסיקלית.

להלן התכנית המלאה:

יום שני, 21.3 בשעה 20:30 'שושנת קהיר' תזמורת פירקת אל נור . אולם רקאנטי
מיטב הקלאסיקות של המוסיקה המצרית החל משנות ה-40 ועד לשנות ה-70
סולנים: הזמרת ג'יאנה נאדאף והזמר אריאל כהן
שירים שכיכבו בסרטי הקולנוע הערביים עם המבצעים הגדולים כמו אום כולת'ום, עבד אלחלים חאפז, וורדה ועוד. היצירות שינוגנו מאת מחמד עבד אלוהב, ריאד אלסונבטי, פריד אלאטרש, מחמד אלמוגי 
יום שלישי 22.3 בשעה 19:00 אנסמבל שש בש . אוסף מיזנה-בלומנטל
חיבורים מוזיקליים בין כלים מן המזרח לכלים מן המערב 
רפרטואר קאמרי שעובד במיוחד לחמשת חברי האנסמבל שהופיעו ברחבי העולם בשנים האחרונות.
סמי חשיבון, כינור ; יוסי ארנהיים, חליל ; מיכאל מרון, עוד ; פיטר מארק, בס ; עזיז נדאף, כלי הקשה.
בתוכנית: 
לונגה ריאד - ריאד אל סומבאטי ; בלד אל מחבוב – עבד אל ווהאב
פנטזיה על "שמשון ודלילה" – קמיל סן סנס/ י. ארנהיים
שיבולת בשדה - מ. שלם/ י. ארנהיים ; דרור יקרא - עממי/ י. ארנהיים
סמעי נהאוונד - סמי חשיבון ;מדברית - אבי עילם אמזלג ; זפאף - עממי/ ס. חשיבון

יום שלישי 22.3 בשעה 20:30 מסע אל הנשמה של פורטוגל אולם רקאנטי
אנסמבל לודוביצ'ה (פורטוגל) ואנסמבל מצו (ישראל)
ז'ואנה סיארה, סופרן ; דורון שלייפר, קונטרה-טנור ; אנדרה לסרדה, טנור ; דורט פלורנטין, חליליות ; 
טל ארבל, ויולה דה גמבה ;  אופירה זכאי, גיטרה, ת'אורבו ;פרננדו מיגל ז'אלוטו,  צ'מבלו וניצוח ;
מסע בהיסטוריה של המוזיקה הפורטוגלית לגילוי השורשים של הפאדו – השיר הפורטוגלי שהוגדר ע"י אונסק"ו כנכס רוחני ייחודי של פורטוגל במורשת התרבותית של האנושות. מהטרובדורים של המאה ה 13 , דרך מוזיקת הרנסאנס - "תור הזהב" של פורטוגל, ההתעוררות הדתית-רוחנית של סוף המאה ה 16 שהביאה את הפוליפוניה, והמשך בהתעוררות המוזיקה השמחה של המאה ה 17 - ה-וילאנסיקוס (״השחורים״)- שמקורם במנזר "הצלב הקדוש" שבקוימברה, מלאים במקצבים אקזוטיים מאפריקה ודרום אמריקה, מגוון מחולות איבריים אנרגטיים כמו ה"פוליה" ה"שאקארה" וה"אספניולטה". מוזיקת בארוק שהגיעה לפורטוגל ב"איחור" והושפעה מאיטליה, ועד שירי העם והפאדו, סימלה המובהק של העיר ליסבון. 
יום רביעי 23.3 בשעה 19:00 תהודה בזמן - רסיטל גיטרה אוסף מיזנה-בלומנטל
נדב לב, גיטרה קלאסית 
מסע קסום בין יצירות מופת לגיטרה, המתפרש לאורך 300 שנים. 
החל מהפנטסיה המופלאה של גדול מלחיני הגיטרה בתקופה הקלאסית-רומנטית פרננדו סור, דרך הסגנון הפולקלוריסטי של וילה לובוס ודה פאיה בחלק הראשון של המאה ה -20 בברזיל וספרד, עד לסוף המאה ה- 20 עם טריסטן מוראי והשילוב החושני של אוונגרד צרפתי עם מרקמים וטכניקות פלמנקו, ובחזרה אל הבארוק עם י. ס. באך בכבודו ובעצמו. לאלה מוסיף נדב את קולו האישי כמלחין ומאלתר עם יצירה מקורית.
השילוב בין הניגודים הסגנוניים לאינטימיות רבת הפנים של הגיטרה יוצרים פסיפס מוסיקלי מרגש ומרתק.

יום רביעי  23.3 , 20:30  מחווה לאנסמבל טרמולו  אולם רקנאטי
Music for 18 Musicians - סטיב רייך 
אנסמבל טרמולו לכלי הקשה  תומר גלילי, תומר יריב, דפנה סגל, ליאור טל, דניאל סולמונוב
מוזיקאים אורחים:
דני ארדמן, מור לוין, קרלרינט ;  אורי רון, צ׳לו ; גילי רדיאן, כינור ; 
עמית דולברג, עידו עקוב, שירה לגמן, אולג יקירביץ׳ - פסנתרים
אנסמבל סיסיליה: לוטם טאוב, תום בן ישי, תמרה נבות, מאיה הלר ;
כלי הקשה : אמיר לביא, זיו קפלן, נדב עובדיה; 
ניצוח חזרות : גיא פדר
יום חמישי 24.3 בשעה 19:00 מרבד קסמים  אוסף מיזנה-בלומנטל
מאהן אספהאני, (איראן) צ'מבלו ;  מירנה הרצוג, ויולה דה גמבה ;
יצירות  מאת פ. קופרן, י.ס. באך, א. קורטז, ב. מרטינו, חיים אלכסנדר
ויצירה שנכתבה לערב זה מאת אורי ברנר בבכורה העולמית.
יום חמישי 24.3 בשעה 20:30 באך - פרלודים ופוגות.במלאת 300 שנה ליצירתם.  אולם רקנאטי
מנחה: אלון נוימן. טקסטים: אביעד שטיר
מאהן אספהני, צ'מבלו ; צבי מניקר, פסנתר פטישים ; רוברט מרקהם, פסנתר
מאהן אספהני - מתוך הספר הראשון: מי מינור, סול מז'ור, סי במול מינור, לה מז'ור
צבי מניקר - מתוך הספר השני: פה מינור, סול דיאז מינור, סי במול מז'ור, סי מז'ור
רוברט מרקהם - מתוך הספר הראשון והשני: לה במול מז'ור,  דו דיאז מז'ור,  דו דיאז מינור,לה במול מז'ור
יום שישי 25.3 בשעה 11:00 סיור באוסף מיזנה-בלומנטל  אוסף מיזנה בלומנטל
בהדרכת נעה רוזנברג, אוצרת לאמנות מודרנית במוזיאון תל אביב לאמנות
הכניסה למוזיאון בתשלום, הסיור בהרשמה מראש בלבד.
יום שישי 25.3 בשעה 13:00 אהבת אשה וחייה חדר הרצאות
הרצאה וסרט על אנט סלין. מנחה: אביגיל ארנהיים
כניסה חופשית, בהרשמה מראש בלבד.
יום שישי 25.3 בשעה 15:00 רביעיית שטרן  גלריה
תוכנית דיויד גולדמן למוסיקאים צעירים מצטיינים, המרכז למוסיקה ירושלים
ראוואני לושי קיי ושי לוסטיג, כינור ; דניאל רון, ויולה ;  נואי גוילי, צ'לו ; ההרכב פועל בהדרכת סרגי ברסלר.
בתוכנית:
פ. שוברט- המוות והעלמה רביעיית המיתרים מספר 14 ברה מינור  D810 
ד. שוסטקוביץ'- רביעיית מיתרים מס' 3 בפה מז'ור אופ.73   
 
 יום שישי 25.3 בשעה 21:30 טאיקו לייף ישראל - תיפוף זן יפני אולם רקנאטי
מאהו סאטו ; עינת צ׳יטיאת ; אורית צלניקר ; מיהו קטאוקה ; ניתאי צלניקר 
מלודיות ומקצבים אקזוטים מיפן. יצירות מקוריות המשלבות יחד עם תופי הטאיקו הענקיים, קונטרבס וגם חליל.
הסאונד המיוחד של תופי הטאיקו פותח שער פנימה לחיבור למקור - אל הטבע, השקט והעוצמה הפנימית, ולא משאיר בקהל נפש אחת אדישה. האירוע בליווי וידאו-ארט מקורי.


יום שבת 26.3 בשעה 11:00 טאיקו לייף לכל המשפחה! פעימת הלב של יפן היישר ללב מוזיאון ת"א אולם רקנאטי

מאהו סאטו ; עינת צ׳יטיאת ; אורית צלניקר ; מיהו קטאוקה ; ניתאי צלניקר 
מופע תיפוף עוצמתי ומרגש השוזר בתוכו סיפור אמיתי על מסע בעקבות תופי הטאיקו.  
חוויה לקהל בכל הגילאים, בשיתוף ילדים מהקהל שיתנסו בנגינה על הבמה. 
יום שבת 26.3 בשעה 19:00 אנסמבל סיב - מוזיקה חדשה  אולם קאופמן
מעיין ג'יימס, סקסופונים ; דניס סובולב, גיטרה חשמלית ; דן וינשטיין, צ'לו
בתוכנית: 
לוקה ריצ'י - We are Hostages (2021) ; רומן פארחומנקו - Collision (2021)
יואב לוי - This is a clear pure interpretation of life (2020) ; סרגי זגני - Studies On Rhythm BACH (1984)
יום שבת 26.3 בשעה 21:00 מסע בין הקלאסי לג'אז  אולם רקנאטי
אמיל פריזיאן (צרפת), סקסופון ג'אז; דוד גריילסאמר, מנצח ופסנתרן ; רועי אמוץ, חליל; זיו רביץ, תופים; קאמרטה ג'נבה (שוויץ).
בתוכנית: 
ניקולס פון רייטר זאהוני – "המכונה" – בכורה ישראלית
ל. ו. בטהובן –סימפוניה מס' 7. 
קטעי ג'אז, בלוז וגוספל לסקסופון, כלי הקשה ותזמורת בעיבודים מאת יהונתן קרן

לפרטים נוספים: 
גילי אלון-ביטון, קרוסלה  0544352353     שירלי יצחקי יחסי ציבור 0547206348

